Valgkomiteens innstilling til åpne plasser i styret i

Unge Funksjonshemmede 2021-2022

# Valgkomiteen 2020

Amund Johannessen Myrvold (Leder), Alexander Karlsen El Younoussi, Daniel Lie og Angelica Seland (vara).

Valgkomiteen startet opp sitt arbeid før sommeren, og avholdt første møte den 16. juni. Siden dette har vi hatt jevnlig kontakt, og har kommunisert hovedsakelig via Messenger (Facebook). Mye av komiteens arbeid har bestått av å utføre intervjuer. I den forbindelse har også sittende styre blitt intervjuet. Vi har hatt kontakt med styreledelsen og sekretariatet, som har fortalt om styrets arbeid generelt. Alle i styret har dessuten fått mulighet til å si litt om hvordan styrearbeidet har fungert, og hva som eventuelt kan gjøres bedre framover. Vi har i år lagt god innsats i og å utarbeide gode spørsmål og gjøre grundige intervjuer. Med hjelp fra sekretariatet har vi fått lagt ut sak på nettsiden til Unge funksjonshemmede, delt denne i sosiale medier og spredd det til medlemsorganisasjonene.

# Bakgrunn for vår innstilling

Valgkomiteen har sett det som viktig å sette sammen et styre, der det er medlemmer med god erfaring med styrearbeid i Unge Funksjonshemmede, samt nasjonale og sentrale styrer. Dette gjør at styret kan utvikle god kompetanse og lære av hverandre. Det har vært viktig med god personsammensetning, og spredning av typer funksjonsnedsettelser/kroniske sykdommer.

Valgkomiteen er klar over at kjønnsfordelingen i den avgitte innstillingen kunne vært bedre, og vi beklager dette. Valgkomiteen oppfordrer Unge funksjonshemmedes medlemsorganisasjoner til å bidra til likestilling mellom kjønnene.

# Styreleder, ikke på valg

**Line Skåtøy, Voksne med medfødt hjertefeil**

*Line er 33 år og kommer fra Lysekloster, like utenfor Bergen. Hun representerer voksne med medfødt hjertefeil. Line har lang organisasjonserfaring, og har blant annet verv i landsstyret i voksne med medfødt hjertefeil. De siste årene har hun også vært leder i Unge Funksjonshemmede. Noe av det Line brenner for, er overganger i helsevesenet, skole, høyere utdanning og til arbeidslivet. Line mener at noe av det beste ved å være med i en paraplyorganisasjon som Unge Funksjonshemmede er at vi er flere som brenner for samme saker. Når man får frem at saker gjelder flere, står man sterkere. Det er også veldig givende å se at det man jobber mot, gir resultater og at man har en påvirkningskraft. Hun har vært nestleder i Unge Funksjonshemmede, og sitter nå som styreleder.*

# Nestleder, velges for ett år

**Elena Dahl Founta, Mental Helse Ungdom**

*Elena er 32 år og kommer fra Porsgrunn.* *Hun* *Representerer Mental Helse Ungdom (MHU). Hun ble valgt som styremedlem i Unge Funksjonshemmede i 2018 og har sittet som medlem av Arbeidsutvalget (AU), samt organisasjonens representant i FFO sitt hovedstyre i 2019.*

*Elena brenner for medvirkning og organisasjonsutvikling. Hun jobber etter tanken "ingen tjenester for oss, uten oss".*

*Av organisasjonserfaring kan det nevnes at hun stiftet og ledet lokallaget sitt i 5 år og satt to perioder (4 år) i sentralstyret i MHU, sist som 2.nestleder. I tillegg har hun erfaring som kasserer, revisor, valgkomité og diverse andre komiteer, blant annet leder av vedtektskomiteen opp mot generalforsamling 2019.*

# Styremedlemmer, ikke på valg

**Emilie Duane Nordskog, Personskadeforbundet**

*Emilie 24 år fra Drammen, hun representerer Personskadeforbundet LTN. Hun var med på å starte opp ungdomsrådet til Sunnaas sykehus, hvor hun sitter som leder i rådet.*

*«For meg er det viktig at vi med funksjonshemninger ses på som ressurser, vi er en stor del av befolkningen og burde få være en del av dagen samfunn. Vi har en stemme som må høres og den burde bli hørt ut ifra hva vi sier ikke hvordan funksjonshemning vi har. Vi er tross alt også mennesker av verdi.»*

**Guro Helene Sørdalen, Norges Blindeforbunds Ungdom**

*Guro er 22 år, fra Kragerø i Telemark. Hun har vært aktiv i Blindeforbundet i mange år og har vært vara i styret til Unge Funksjonshemmede, og sittet som fast styremedlem siden 2019.*

**Sofie Jansen, Cerebral Parese-foreningen**

*Sofie er en glad og en aktiv jente fra Bergen, som tidligere har sittet som vara, men nå som styremedlem i Unge funksjonshemmede. Hun er glad i idrett, være sosial, utfordringer og det å lære nye ting.*

# Styremedlemmer, velges for ett år

**Nikolai Raabye Haugen, Landsforeningen for nyrepasienter og transplanterte barn og unge**

*Nikolai sitter i dag som nestleder i Unge funksjonshemmede, noe han har gjort siden 2017. Han sitter også i styret til Landsforeningen for nyrepasienter og transplanterte barn og unge. Nikolai er 24 år og bor på Andenes i Nordland.*

**Marianne Kufaas Sæterhaug, Dysleksi Ungdom**

*Marianne har bred styreerfaring, og har vært aktiv i organisasjoner siden hun var 13 år gammel. Hun var styremedlem i Unge Funksjonshemmede i 2012 og 2013, og ble nestleder i 2014. Hun var med å starte og bygge opp dysleksi ungdom. Hun har sittet i nasjonalt styre i FFO og sentralstyre i Dysleksi Ungdom. Hun har studert siviløkonomi, statsvitenskap og nå spesialpedagogikk. Hun brenner for retten til utdanning og muligheten til å lære.*

# Varaer, ikke på valg

**Malin Svinndal, NORILCO Ungdom**

*Malin Svinndal er 32 år. Har en mastergrad i statsvitenskap fra Universitet i Oslo og en bachelorgrad i økonomi og administrasjon fra høyskolen i Østfold. Hun har jobbet som organisasjonskonsulent i Barnekreftforeningen og jobber nå som politisk rådgiver i Norilco.*

**Ingrid Thunem, Foreningen for Muskelsyke Ungdom**

*«Jeg heter Ingrid Thunem er 30 år jobber fulltid med BPA i en spennende spesialrådgiver stilling der jeg har personalansvar for BPA rådgiverne. Jeg har fokus på seksuelle overgrep, tvang og makt.*

*Jeg har ledet seksualitet, identitet og mangfoldhetsutvalget til NHFU i 4 år, jobbet som prosjekt leder og organisasjonskonsulent i samme organisasjon i 2 år. Jeg er utdannet spesialpedagog, leverte master om personer med nedsatt funksjonsevne som har vært utsatt for seksuelle overgrep mai 2020. Elsker å ha mye å gjøre og er svært engasjert. Spesielt engasjert innenfor seksualitet, identitet og menneskerettigheter. Har tidligere vært fylkesleder i natur og ungdom så har en variert og lang organisasjons erfaring. Er medlem i FFMU, astma og allergi samt NCFU av unge funk organisasjonene. Har i en årrekke vært i verdenstoppen i parasvømming men har nå lagt svømmebrillene på hylla til fordel for jobb, samboer og samfunnsengasjement.»*

# Kontrollkomite, ikke på valg

**Bjørn Peter Sandmo**

*Bjørn Peter Sandmo er 26 år, bor i Nord-Odal kommune, med samboer og barn på 1 år. Han har erfaring som nestleder i Unge funksjonshemmede, leder i Ungdiabetes og fylkesstyret i Hedmark. Ved siden av dette har han gått inn i sin tredje periode i kommunestyret hvor han har tilbrakt blant annet fire år som nestleder i kontrollutvalget. Han har også erfaring med økonomi styring i verv.*

**Even André Olsen Stand fra Ungdiabetes**